Σωτήριος Στεργιόπουλος

Ο Σωτήριος Στεργιόπουλος (και Στεριόπουλος) του Ξενοφώντα (1η Μαΐου 1892 - 1967) ήταν Έλληνας στρατιωτικός και υπουργός.
 Σταδιοδρομία 
Γεννήθηκε στην Αθήνα.Ελληνικόν Who's Who, Έκδοση Ελληνικών Who's who, 1962,   σελ. 568 

Σπούδασε στις Σχολές Εφαρμογής, στην Ανωτέρα Σχολή Πολέμου και στη συνέχεια σε σχολές στη Γαλλία.

Για πρώτη φορά ανέλαβε Γενικός Διοικητής Βορείου Ελλάδος  στην υπηρεσιακή κυβέρνηση του Ιωάννη Θεοτόκη από τις 28 Ιανουαρίου 1950 ως τις 23 Μαρτίου 1950.
Στις 30 Ιουλίου 1951 διαδέχθηκε τον Λεων. Ιασωνίδη στην κυβέρνηση του Σοφοκλή Βενιζέλου στο αξίωμα του υπουργού Γενικού Διοικητή Βορείου Ελλάδος, όπου παρέμεινε ως τις 27 Οκτωβρίου 1951.

Την περίοδο από 11 Οκτωβρίου 1952 ως τις 19 Νοεμβρίου 1952 στην υπηρεσιακή κυβέρνηση του Κιουσόπουλου ήταν ξανά υπουργός Γενικός Διοικητής Βορείου Ελλάδος.

Στην υπηρεσιακή κυβέρνηση Γεωργακόπουλου ανέλαβε υπουργός Άμυνας από τις 5 Μαρτίου 1958 ως τις 17 Μαΐου του ίδιου χρόνου.*

Ήταν αντιστράτηγος εν αποστρατεία τη δεκαετία του '60.

Πέθανε το 1967.

 Παραπομπές 

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Εθνικής Άμυνας
Κατηγορία:Έλληνες υπουργοί Γενικοί Διοικητές Βορείου Ελλάδος